pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. ชื่นชมคนดี คุณลุงถีบสามล้อ จ.ชลบุรี เก็บสร้อยทอง หนัก 6 บาท คืนเจ้าของ พร้อมช่วยทำบัตรประชาชนเข้าถึงสวัสดิการของรัฐ เร่งรับวัคซีนโควิด - 19 เข็มแรก และเบี้ยผู้สูงอายุ
วันอังคารที่ 25 มกราคม 2565
รมว.พม. ชื่นชมคนดี คุณลุงถีบสามล้อ จ.ชลบุรี เก็บสร้อยทอง หนัก 6 บาท คืนเจ้าของ พร้อมช่วยทําบัตรประชาชนเข้าถึงสวัสดิการของรัฐ เร่งรับวัคซีนโควิด - 19 เข็มแรก และเบี้ยผู้สูงอายุ
รมว.พม. ชื่นชมคนดี คุณลุงถีบสามล้อ จ.ชลบุรี เก็บสร้อยทอง หนัก 6 บาท คืนเจ้าของ พร้อมช่วยทําบัตรประชาชนเข้าถึงสวัสดิการของรัฐ เร่งรับวัคซีนโควิด - 19 เข็มแรก และเบี้ยผู้สูงอายุ
วันที่ 24 มกราคม 2565 เวลา 16.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)และคณะผู้บริหารกระทรวง พม. ลงพื้นที่จังหวัดชลบุรี ณ โสภณ ซุปเปอร์ ตําบลหนองปลาไหล อําเภอบางละมุง เพื่อมอบประกาศเกียรติคุณให้นายมหา แสงทอง คุณลุงถีบสามล้อรับจ้างตลาดวัดกลาง จังหวัดชลบุรี อายุ 82 ปี ที่เก็บสร้อยคอทองคําหนัก 6 บาท พร้อมจี้ทองคํา และได้ส่งคืนเจ้าของ
นายจุติกล่าวว่า ตนขอขอบคุณลุงมหา แสงทอง ที่เป็นคนดี ถึงแม้ว่าจะอยู่ที่ไหนก็ตาม แต่ว่าคุณธรรม จริยธรรมนั้น สูงส่งเสมอ ขอคารวะด้วยใจ และขอให้บุญกุศล ความดีที่คุณลุงสะสมและรักษามาจนถึงวันนี้ จงคุ้มครองคุณลุงให้อยู่รอดปลอดภัยและแข็งแรง คุณลุงคือตัวอย่างที่ทําให้คนรุ่นหลังเห็นว่า คนดีตกน้ําไม่ไหล ตกไฟไม่ไหม้ ขอขอบคุณผู้ว่าราชการจังหวัดชลบุรีที่ทําเรื่องบัตรประชาชนของคุณลุงจนสําเร็จ และขอบคุณทีม One Home ของกระทรวง พม. ที่พยายามในเรื่องนี้ ซึ่งยากแต่ก็ทําจนสําเร็จ นับเป็นข่าวดีของประเทศไทยว่าเราทํางานข้ามกระทรวงกันและบูรณาการกัน ฉะนั้น ประเทศไทยวันนี้ดีขึ้นอีกแล้ว
นายจุติกล่าวเพิ่มเติมว่า สําหรับนายมหา แสงทอง มีชื่อ - นามสกุลจริง ตามทะเบียนราษฎร คือ นายสุนทร โนนทิง ไม่มีบัตรประจําตัวประชาชนและเอกสารทางทะเบียนราษฎร ทําให้ไม่สามารถได้รับสิทธิและสวัสดิการสังคมต่างๆ จากภาครัฐ ซึ่งเดิมคุณลุงมหาเกิดที่จังหวัดขอนแก่น แล้วได้ออกมาจากบ้านและเดินทางไปทํางานในจังหวัดต่างๆ จนกระทั่งมารับจ้างถีบสามล้อที่ตลาดวัดกลาง จังหวัดชลบุรี และเก็บของเก่าขายหารายได้เพียงลําพัง ทั้งนี้ ในลําดับแรกกระทรวง พม. ต้องช่วยเหลือเรื่องการทําบัตรประจําตัวประชาชนให้คุณลุงมหา ซึ่งขณะนี้ สํานักงานพัฒนาสังคมและความมั่นคงของมนุษย์จังหวัดชลบุรีและจังหวัดขอนแก่นได้ทํางานร่วมกัน ผ่านการประสานงานของผู้ว่าราชการจังหวัด เพื่อเขียนคําร้องในการทําบัตรประจําตัวประชาชน พร้อมทั้งติดตามหาญาติและตรวจสอบข้อเท็จจริงของคุณลุงมหา โดยคาดว่า คุณลุงมหาจะได้รับบัตรประจําตัวประชาชนภายในเดือนกุมภาพันธ์ 2565 จากนั้น ทางสํานักงานพัฒนาสังคมและความมั่นคงของมนุษย์จังหวัดชลบุรี จะดําเนินการให้คุณลุงมหาได้รับการฉีดวัคซีนป้องกันโควิด - 19 เข็มแรก โดยเร็วที่สุด อีกทั้งทําเรื่องขอรับเบี้ยยังชีพผู้สูงอายุ สิทธิและสวัสดิการสังคมต่าง ๆ จากภาครัฐโดยด่วนต่อไป
รัฐบาลไทย-ข่าวทำเนียบรัฐบาล-คำกล่าวถวายราชสดุดีและกล่าวนำถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้า ฯ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕
วันศุกร์ที่ 3 มิถุนายน 2565
คํากล่าวถวายราชสดุดีและกล่าวนําถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้า ฯ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕
คํากล่าวถวายราชสดุดีและกล่าวนําถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕ พลเอก ประยุทธ์ จันทร์โอชา ผู้กราบบังคมทูลณ มณฑลพิธีท้องสนามหลวง
ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยพสกนิกรชาวไทยทุกหมู่เหล่า ทั้งที่ได้มาพร้อมกันอยู่ ณ บริเวณมณฑลพิธีแห่งนี้ และที่อยู่ในสถานที่ต่าง ๆ ทั่วประเทศ ตลอดจนทั่วโลก มีความปลาบปลื้มปีติเป็นล้นพ้น ที่ได้มาร่วมแสดงความจงรักภักดี และสํานึกในพระมหากรุณาธิคุณโดยพร้อมเพรียงกัน เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบครบรอบอีกวาระหนึ่งในวันนี้
ตลอดระยะเวลาที่ใต้ฝ่าละอองธุลีพระบาททรงเป็นคู่พระบารมีของพระบาทสมเด็จพระเจ้าอยู่หัว ทรงปฏิบัติบําเพ็ญพระราชกรณียกิจด้วยพระราชหฤทัยมุ่งมั่นในการสืบสาน รักษา และต่อยอด โครงการอันเนื่องมาจากพระราชดําริในทุกพื้นที่ทั่วประเทศ ทั้งในด้านการเกษตรและการปรับปรุงสภาพแวดล้อม เพื่อฟื้นดินคืนป่า การพัฒนาอาชีพตามหลักเกษตรทฤษฎีพอเพียงและทฤษฎีใหม่ เพื่อเพิ่มความมั่นคงทางอาหาร บนพื้นฐานหลักปรัชญาของเศรษฐกิจพอเพียง ตลอดจนการพัฒนาอาชีพเสริม เพื่อเพิ่มรายได้
ของราษฎร จากหัตถศิลป์ภูมิปัญญาท้องถิ่น โดยทรงพระกรุณาส่งเสริมศิลปาชีพ อันเป็นการดํารงรักษาเอกลักษณ์ศิลปวัฒนธรรมของชาติไทยให้ธํารงอยู่ยั่งยืนสืบไป พระราชจริยวัตรอันงดงามเป็นที่ประจักษ์แก่อาณาประชาราษฎร์โดยทั่วกัน
ในศุภวาระอันเป็นมงคลยิ่งนี้ ข้าพระพุทธเจ้าขอพระราชทานพระราชานุญาต นําพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ด้วยความจงรักภักดี ขออัญเชิญคุณพระศรีรัตนตรัย เดชะพระสยามเทวาธิราช และสรรพสิ่งศักดิ์สิทธิ์ในสากล โปรดอภิบาลบันดาลดลให้ใต้ฝ่าละอองธุลีพระบาท ทรงพระเกษมสําราญ พระชนมายุยิ่งยืนนาน พระเกียรติคุณแผ่ไพศาลไปทั่วทุกทิศานุทิศ สถิตเป็นมิ่งขวัญร่มเกล้าของปวงข้าพระพุทธเจ้า และเหล่าพสกนิกรตราบกาลนานเทอญ”
ด้วยเกล้าด้วยกระหม่อม
รัฐบาลไทย-ข่าวทำเนียบรัฐบาล-ผู้อำนวยการสำนักงานกิจการยุติธรรม ลงนาม MOU ร่วมกับ อสมท. มุ่งแลกเปลี่ยนองค์ความรู้ทางวิชาชีพ หวังต่อยอดพัฒนาบุคลากรให้มีประสิทธิภาพมากขึ้นตามยุคสมัยที่เปลี่ยนไป
วันศุกร์ที่ 4 กุมภาพันธ์ 2565
ผู้อํานวยการสํานักงานกิจการยุติธรรม ลงนาม MOU ร่วมกับ อสมท. มุ่งแลกเปลี่ยนองค์ความรู้ทางวิชาชีพ หวังต่อยอดพัฒนาบุคลากรให้มีประสิทธิภาพมากขึ้นตามยุคสมัยที่เปลี่ยนไป
ผู้อํานวยการสํานักงานกิจการยุติธรรม ลงนาม MOU ร่วมกับ อสมท. มุ่งแลกเปลี่ยนองค์ความรู้ทางวิชาชีพ หวังต่อยอดพัฒนาบุคลากรให้มีประสิทธิภาพมากขึ้นตามยุคสมัยที่เปลี่ยนไป ส่วน 30-31 มี.ค. เตรียมจัดประชุมวิชาการระดับชาติ ครั้งที่ 19
ผู้อํานวยการสํานักงานกิจการยุติธรรม ลงนาม MOU ร่วมกับ อสมท. มุ่งแลกเปลี่ยนองค์ความรู้ทางวิชาชีพ หวังต่อยอดพัฒนาบุคลากรให้มีประสิทธิภาพมากขึ้นตามยุคสมัยที่เปลี่ยนไป ส่วน 30-31 มี.ค. เตรียมจัดประชุมวิชาการระดับชาติ ครั้งที่ 19 หัวข้อ “กระบวนการยุติธรรมกับความท้าทายในทศวรรษหน้า”
พันตํารวจโท ดร.พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า สํานักงานกิจการยุติธรรม ได้ร่วมลงนามบันทึกข้อตกลงความร่วมมือทางวิชาการและแลกเปลี่ยนองค์ความรู้ทางวิชาชีพ กับรองศาสตราจารย์เกษมศานต์ โชติชาครพันธุ์ กรรมการผู้อํานวยการใหญ่ บริษัท อสมท จํากัด (มหาชน) เพื่อแลกเปลี่ยนองค์ความรู้และพัฒนาบุคลากรในทักษะที่จําเป็นทางวิชาชีพ รวมถึงสนับสนุนการทํากิจกรรมการบริการวิชาการ การศึกษาวิจัย การพัฒนาบุคลากรและฝึกอบรม การผลิตเนื้อหาที่เกี่ยวข้องด้านกฎหมายในรูปแบบต่าง ๆ รวมถึงพัฒนาจัดทําโครงการและเผยแพร่องค์ความรู้ด้านกฎหมายสู่สังคมและประชาชนให้แพร่หลายมากยิ่งขึ้น
นอกจากนี้ ระหว่างวันที่ 30-31 มีนาคม 2565 ที่จะถึงนี้ สํานักงานกิจการยุติธรรมจะร่วมกับบริษัท อสมท จัดการประชุมทางวิชาการระดับชาติว่าด้วยงานยุติธรรม ครั้งที่ 19 ในหัวข้อ “กระบวนการยุติธรรมกับความท้าทายในทศวรรษหน้า” เพื่อเตรียมความพร้อมต่อการเปลี่ยนแปลงและแนวโน้มการพัฒนากระบวนการยุติธรรมไทยให้สอดคล้องกับสังคมที่มีการเปลี่ยนแปลงและพัฒนาอย่างต่อเนื่อง
รัฐบาลไทย-ข่าวทำเนียบรัฐบาล- นายกฯขอบคุณคนไทย ช่วยอุดหนุนผลไม้ไทย มังคุดขายได้เกิน 2 หมื่นตันดันราคาขึ้น พาณิชย์ลุยตลาดตะวันออกกลางเพิ่มส่งออก
วันเสาร์ที่ 14 สิงหาคม 2564
นายกฯขอบคุณคนไทย ช่วยอุดหนุนผลไม้ไทย มังคุดขายได้เกิน 2 หมื่นตันดันราคาขึ้น พาณิชย์ลุยตลาดตะวันออกกลางเพิ่มส่งออก
นายกฯขอบคุณคนไทย ช่วยอุดหนุนผลไม้ไทย มังคุดขายได้เกิน 2 หมื่นตันดันราคาขึ้น พาณิชย์ลุยตลาดตะวันออกกลางเพิ่มส่งออก
วันนี้ 14 ส.ค.64 นางสาวรัชดา ฯ กล่าวอีกว่า นายกฯได้ขอบคุณทุกภาคส่วนที่ช่วยกันอุดหนุนผลไม้ไทย แสดงให้เห็นว่า การช่วยซื้อคนละจํานวนไม่ต้องมาก แต่เมื่อรวมกันแล้วก็เป็นจํานวนมาก พอที่จะช่วยดันราคาให้สูงขึ้น เกษตรกรมีรายได้ ทั้งนี้ ยังได้รับทราบรายงานจากนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ว่า กําลังเร่งเปิดตลาดใหม่ด้วยโครงการจับคู่ธุรกิจเพื่อเจรจาการค้าผ่านระบบออนไลน์ในตลาดเกิดใหม่ในภูมิภาคตะวันออกกลาง แอฟริกา และลาติน อเมริกา  ซึ่งผู้เข้าร่วมเจรจาธุรกิจเป็นผู้ส่งออกไทยจํานวน 123 บริษัท และมีผู้ซื้อ ผู้นําเข้าสมัครเข้าร่วมโครงการทั้งสิ้น จํานวน 74 ราย เกิดการจับคู่ธุรกิจได้จํานวน 123 คู่ ซึ่งจะเป็นอีกมาตรการหนึ่งเพื่อขยายตลาดส่งออกโดยเฉพาะผลไม้และผลิตภัณฑ์ผลไม้ของไทยด้วย
....
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 22 สิงหาคม 2564 พบพนักงานติดเชื้อไวรัส COVID-19 จำนวน 8 ราย
วันอาทิตย์ที่ 22 สิงหาคม 2564
ประกาศ​ ขสมก.​ ประจําวันที่ 22 สิงหาคม 2564 พบพนักงานติดเชื้อไวรัส COVID-19 จํานวน 8 ราย
ประกาศ​ ขสมก.​ ประจําวันที่ 22 สิงหาคม 2564 พบพนักงานติดเชื้อไวรัส COVID-19 จํานวน 8 ราย
1)​ พนักงานขับรถโดยสารธรรมดา สาย 21 เขตการเดินรถที่ 5
2)​ พนักงานขับรถโดยสารธรรมดา สาย 95 เเขตการเดินรถที่ 1
3)​ พนักงานเก็บค่าโดยสารรถปรับอากาศ สาย 76 (ปัจจุบันปฏิบัติหน้าที่ตรวจวัดอุณหภูมิร่างกายของพนักงาน ณ อู่แสมดํา)
4)​ พนักงานเก็บค่าโดยสารรถธรรมดา สาย 54 เขตการเดินรถที่ 8
5)​ พนักงานเก็บค่าโดยสารรถธรรมดา สาย 54 เขตการเดินรถที่ 8
6)​ พนักงานขับรถโดยสารปรับอากาศ สาย 138 เขตการเดินรถที่ 5
7)​ พนักงานเก็บค่าโดยสารรถปรับอากาศ สาย 138 เขตการเดินรถที่ 5
8)​ พนักงานขับรถโดยสารธรรมดา สาย 45 เขตการเดินรถที่ 3
รัฐบาลไทย-ข่าวทำเนียบรัฐบาล-ก.อุตฯ เปิดตัวระบบติดตามรถขนส่งกากอันตราย (E-Fully Manifest)
วันพุธที่ 1 ธันวาคม 2564
ก.อุตฯ เปิดตัวระบบติดตามรถขนส่งกากอันตราย (E-Fully Manifest)
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการแถลงข่าว เปิดตัวระบบติดตามรถขนส่งกากอันตราย (E-Fully Manifest)
ก.อุตฯ เปิดตัวระบบติดตามรถขนส่งกากอันตราย (E-Fully Manifest)
วันนี้ (1 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการแถลงข่าว เปิดตัวระบบติดตามรถขนส่งกากอันตราย (E-Fully Manifest) เพื่อลดปัญหาการลักลอบทิ้งกากซ้ําซาก ซึ่งระบบบริหารจัดการการกํากับการขนส่งกากอุตสาหกรรมแบบครบวงจร สามารถใช้ติดตามรถขนกากอุตสาหกรรมอันตรายออกนอกโรงงานแบบทันที และตลอดเวลา ทําให้เจ้าหน้าที่สามารถกํากับดูแล ตรวจสอบ สั่งการ และดําเนินคดีกับโรงงานที่ไม่ปฏิบัติตามกฎหมายอย่างได้อย่างรวดเร็ว โดยมี นายวันชัย พนมชัย อธิบดีกรมโรงงานอุตสาหกรรม เป็นผู้กล่าวรายงาน มีนายภานุวัฒน์ ตริยางกูรศรี รองปลัดกระทรวงอุตสาหกรรมและผู้บริหารกรมโรงงานอุตสาหกรรมเข้าร่วมเป็นเกียรติ ณ ห้องโถงกลาง ชั้น 1 อาคารกรมโรงงานอุตสาหกรรม
#ระบบติดตามรถขนส่งกากอันตราย (E-Fully Manifest)
#กระทรวงอุตสาหกรรม
#prindustry
#กรมโรงงานอุตสาหกรรม
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดง จัดกิจกรรมสุดพิเศษเฉลิมฉลองเทศกาลปีใหม่ ส่งอินฟลูเอนเซอร์ชื่อดังร่วมิฃอวยพรและเสิร์ฟอาหารเช้ามื้อแรกของปี ฟรี! ให้แก่ผู้โดยสารทั้ง 13 สถานี
วันศุกร์ที่ 17 ธันวาคม 2564
รถไฟฟ้าชานเมืองสายสีแดง จัดกิจกรรมสุดพิเศษเฉลิมฉลองเทศกาลปีใหม่ ส่งอินฟลูเอนเซอร์ชื่อดังร่วมิฃอวยพรและเสิร์ฟอาหารเช้ามื้อแรกของปี ฟรี! ให้แก่ผู้โดยสารทั้ง 13 สถานี
เกรซ นรินทร มิสไทยแลนด์เวิล์ด 2019 ทูตกรมสุขภาพจิต กระทรวงสาธารณสุข นําทีมคาราวานอินฟลูเอนเซอร์ชื่อดัง  ส่งมอบความสุขเสิร์ฟอาหารเช้ามือแรกของปี เพื่อสวัสดีปีใหม่และอวยพรผู้โดยสาร วันที่ 1 มกราคม 2565 ตั้งแต่เวลา 06.30 น.
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่าเพื่อเป็นการส่งมอบความสุขให้แก่ผู้โดยสารต้อนรับเทศกาลปีใหม่ บริษัทจึงได้จัดกิจกรรมสุดพิเศษจัดคาราวานอินฟลูเอนเซอร์ชื่อดังนําโดย “ เกรซ นรินทร ” มิสไทยแลนด์เวิล์ด 2019 ทูตกรมสุขภาพจิต กระทรวงสาธารณสุข , “โจ-โจ้” คู่แฝดคนขับรถไฟฟ้าโปรไฟล์พรีเมี่ยมสุดฮอตที่ได้รับการพูดถึงอย่างมากในโลกออนไลน์ และเน็ตไอดอลรวม 13 คน มาร่วมอวยพรและส่งมอบความสุข เสิร์ฟอาหารเช้ามื้อแรกของปี ฟรี! ให้แก่ผู้โดยสารที่ใช้บริการรถไฟฟ้าทั้ง 13 สถานี ในวันที่ 1 มกราคม 2565 ตั้งแต่เวลา 06.30 – 08.30 น. เป็นต้นไป ทั้งนี้กิจกรรมดังกล่าวจัดขึ้นภายใต้มาตรการป้องกันการแพร่ระบาดของไวรัสโควิด-19 อย่างเคร่งครัด
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-รมว.พม. ชี้แจงอภิปรายไม่ไว้วางใจเรื่องทุจริตในการเคหะแห่งชาติ พร้อมให้ตรวจสอบ ยันคนจนต้องมีที่อยู่ ประชาชนต้องได้ประโยชน์เพิ่มขึ้น
วันจันทร์ที่ 1 สิงหาคม 2565
รมว.พม. ชี้แจงอภิปรายไม่ไว้วางใจเรื่องทุจริตในการเคหะแห่งชาติ พร้อมให้ตรวจสอบ ยันคนจนต้องมีที่อยู่ ประชาชนต้องได้ประโยชน์เพิ่มขึ้น
รมว.พม. ชี้แจงอภิปรายไม่ไว้วางใจเรื่องทุจริตในการเคหะแห่งชาติ พร้อมให้ตรวจสอบ ยันคนจนต้องมีที่อยู่ ประชาชนต้องได้ประโยชน์เพิ่มขึ้น
วันที่ 20 ก.ค. 65เวลา 14.30 น. ที่รัฐสภานายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ชี้แจงกรณี นายณัฐชา บุญไชยอินสวัสดิ์ ส.ส.กทม. พรรคก้าวไกล อภิปรายไม่ไว้วางใจเรื่องการทุจริตในการเคหะแห่งชาติ (กคช.) ในการประชุมสภาผู้แทนราษฎรครั้งที่ 13 (สมัยสามัญประจําปีครั้งที่หนึ่ง) เป็นพิเศษ ว่า ด้วยนายณัฐชาได้เอาแผ่นชาร์ตขึ้นนําเสนอในที่ประชุม จํานวน 4 แผ่น และบอกว่าพวกตนจะเอาทรัพย์สินของ กคช. ไปหาผลประโยชน์ ซึ่งท่านทราบไหมว่า แผ่นชาร์ตดังกล่าวต้องระวัง เพราะเป็นงานที่ทําจากเวิร์คชอป (Workshop) ของ กคช. ที่คณะกรรมการ กคช. คุยกับผู้บริหาร ซึ่งชาร์ตต่างๆ มาจากอินเทอร์เน็ต ไม่ใช่ข้อมูลลับ และชาร์ตดังกล่าวนี้ถูกส่งเป็นเอกสารเท็จมาให้ท่านใช้ ไม่มีเรื่องประเมินทรัพย์สิน ตามที่ได้กล่าวหาตนว่ามาประชุมกันแล้วประเมินทรัพย์สิน ซึ่งไม่มี
นายจุติกล่าวต่อไปว่า มีการสั่งประเมินทรัพย์สินหรือไม่ เพราะมีคนแอบไปหาผลประโยชน์กับทรัพย์สินของ กคช. ด้วยการเช่าพื้นที่เพื่อไปทําที่จอดรถ เดือนละ 40,000 บาท แต่ไปหารายได้เดือนละ 500,000 บาท โดยมีคนในรู้เห็นเป็นใจด้วย ซึ่งสิ่งต่างๆ เหล่านี้ ต้องหยุด ต้องจบ แล้วเมื่อไหร่จะเลิกหาผลประโยชน์กับ กคช. และท่านจะยื่นเรื่องให้กับ ป.ป.ช. แต่คณะกรรมการชุดนี้ได้ทําไปแล้วบางส่วน บางเรื่องที่ตรงกับเรื่องที่ ส.ส. หยิบยกขึ้นมาในสภา อีกทั้ง สตง. ได้หยิบยกเรื่องแอบขายที่ดินของ กคช. เพื่อเปิดทางให้ที่ดินเอกชนที่ตาบอดมีมูลค่ามหาศาล ซึ่งปิดบังกันมา 10 กว่าปี วันนี้ ป.ป.ช. ได้รับทราบเรื่องการเช่าเหมาห้อง จํานวน30,000 ห้อง ที่แอบทํากันมานานกว่า 10 ปี วันนี้ ได้ส่งเรื่องให้ ป.ป.ช. เช่นกัน ฉะนั้น ตนทําด้วยความบริสุทธิ์ใจ อยากให้ประชาชนได้บ้าน มีบ้านที่อยู่อาศัยราคาถูก ถึงแม้ไม่ได้เป็นเจ้าของกรรมสิทธิ์ แต่ได้เช่าในราคาถูก
นายจุติกล่าวต่อไปอีกว่า ตนพร้อมให้ตรวจสอบ แต่ไม่พร้อมให้เอกชนมาใช้สภาเป็นที่บิดเบือนเพื่อผลประโยชน์ผ่านธุรกิจ เพราะวันนี้มีเอกชนลักลอบมาเป็นที่ปรึกษา เป็นนักวิชาการอยู่ในบางคณะกรรมาธิการเพื่อหาผลประโยชน์ให้กับบริษัทเอกชน ถ้ายังไม่เลิก ต่อไปตนจะเชิญท่านสมาชิกผู้ทรงเกียรติไปตรวจสอบด้วยกัน วันนี้ สิ่งที่เป็นประโยชน์กับบ้านเมือง เราต้องทําด้วยความสุจริตใจ ตั้งใจที่สุดในชีวิต ซึ่งตนเป็นนักการเมืองที่อยากให้คนจนมีบ้านอยู่ อยากให้คนจนมีบ้านที่มีศักดิ์ศรีของความเป็นมนุษย์
"สุดท้ายนี้ ขอให้ไปดูบ้านเอื้ออาทรกับบ้านที่ผมสร้างใหม่ บ้านเอื้ออาทรเดิม สภาพเป็นยังไง บ้านใหม่ที่ผมสร้าง คือ ห้องน้ํามีสุขภัณฑ์ใช้คอตโต้ ปูพื้นยาง มีมุ้งลวด เหล็กดัดกันขโมย ตู้เสื้อผ้า 1 ตู้โต๊ะกินข้าว 1 ตัว เตียง 1 เตียง ราคาเช่าเดือนละ 999 บาท ครอบครัวใหญ่หน่อย 1,500 บาทต่อเดือนผมยอมให้ท่านตรวจสอบ เราทําด้วยความสัตย์จริง และความตั้งใจว่า คนจนต้องมีที่อยู่ ประชาชนต้องได้ประโยชน์เพิ่มขึ้น การเคหะฯ ต้องได้ประโยชน์เพิ่มขึ้น และเอกชนต้องเลิกหากิน เป็นเหลือบกับการเคหะฯ" นายจุติกล่าวในตอนท้าย
รัฐบาลไทย-ข่าวทำเนียบรัฐบาล-มาแล้ว! โครงการลงทะเบียนเพื่อสวัสดิการแห่งรัฐ ปี 2565 เป้าหมาย 20 ล้านคน สร้างโอกาสเข้าถึงบริการรัฐครบวงจร
วันพุธที่ 2 กุมภาพันธ์ 2565
มาแล้ว! โครงการลงทะเบียนเพื่อสวัสดิการแห่งรัฐ ปี 2565 เป้าหมาย 20 ล้านคน สร้างโอกาสเข้าถึงบริการรัฐครบวงจร
.....
ที่ประชุม ครม. (1 ก.พ. 65) เห็นชอบโครงการลงทะเบียนเพื่อสวัสดิการแห่งรัฐ ปี 2565 และร่างประกาศหลักเกณฑ์และวิธีการประเมินผลการดําเนินงาน และความคุ้มค่าในการจัดประชารัฐสวัสดิการ เพื่อบรรเทาภาระค่าใช้จ่ายผู้มีรายได้น้อยและกลุ่มตกหล่นให้สามารถเข้าถึงโครงการฯ ได้ ตั้งเป้า 20 ล้านคน (รวมผู้ถือบัตรสวัสดิการฯ เดิมและรายใหม่) คาดเริ่มใช้สิทธิได้ 1 ต.ค. 65 เป็นต้นไป
.
คุณสมบัติของผู้ลงทะเบียน :
1.ผู้ที่มีสัญชาติไทย อายุ 18 ปีบริบูรณ์ขึ้นไป ต้องไม่เป็นภิกษุ ผู้ต้องขัง บุคคลที่อยู่ในสถานสงเคราะห์ ข้าราชการ พนักงานราชการ ผู้ปฏิบัติงานในหน่วยงานของรัฐที่ได้รับค่าตอบแทนจากหน่วยงานของรัฐ
2.รายได้ผู้ลงทะเบียนไม่เกิน 100,000 บาท/คน/ปี และรายได้เฉลี่ยครอบครัวไม่เกิน 100,000 บาท/คน/ปี โดยผู้ลงทะเบียนต้องไม่มีวงเงินกู้ หรือมีวงเงินกู้แต่ไม่เกินหลักเกณฑ์ เช่น วงเงินกู้สําหรับที่อยู่อาศัยรวมไม่เกิน 1.5 ล้านบาท วงเงินกู้สําหรับยานพาหนะรวมไม่เกิน 1 ล้านบาท เป็นต้น
3.ไม่มีกรรมสิทธิ์ในอสังหาริมทรัพย์ หรือมีกรรมสิทธิ์ในอสังหาริมทรัพย์ตามหลักเกณฑ์และเงื่อนไขที่กําหนด
.
และเพื่อเป็นการแก้ปัญหาผู้มีรายได้น้อยที่ไม่ได้บัตรสวัสดิการฯ และปัญหาผู้มีบัตรฯ ที่ไม่ควรได้รับสิทธิ จะมีการเปิดรับลงทะเบียนและตรวจสอบคุณสมบัติ - ข้อมูลของผู้ลงทะเบียน อย่างน้อยปีละ 1 ครั้ง โดยผู้ได้รับสิทธิจากโครงการนี้จะใช้บัตรประจําตัวประชาชนในการใช้จ่าย ให้ประชาชนเข้าถึงบริการรัฐครบวงจร มีคุณภาพชีวิตที่ดีขึ้น และเกิดประโยชน์สูงสุด
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ด่วน! นายกฯ สั่งทุกหน่วยช่วยเหลือชาวสุราษฎร์ - นครศรีฯ พร้อมแจ้งเตือน ปชช. 8 จว. ภาคใต้ รับมือน้ำท่วมน้ำป่า 5 - 8 เม.ย. 65
วันอังคารที่ 5 เมษายน 2565
ด่วน! นายกฯ สั่งทุกหน่วยช่วยเหลือชาวสุราษฎร์ - นครศรีฯ พร้อมแจ้งเตือน ปชช. 8 จว. ภาคใต้ รับมือน้ําท่วมน้ําป่า 5 - 8 เม.ย. 65
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยประชาชนใน จ.สุราษฎร์ธานี และนครศรีธรรมราช หลังฝนตกหนักในพื้นที่ เกิดน้ําท่วมฉับพลัน น้ําป่าไหลหลาก และรถไม่สามารถสัญจรได้ จึงสั่งการศูนย์บัญชาการเหตุการณ์ อุทกภัย วาตภัย และดินถล่มของทั้งสองจังหวัด เร่งอพยพผู้ประสบภัยและช่วยเหลือตามระเบียบราชการโดยเร็ว
.
พร้อมให้ทุกหน่วยงานที่เกี่ยวข้องเตรียมรับมือสถานการณ์ - แจ้งเตือนประชาชนเฝ้าระวังพื้นที่เสี่ยงน้ําท่วมฉับพลัน น้ําป่าไหลหลาก ในช่วงวันที่ 5 – 8 เม.ย. 65 บริเวณ จ.ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส เนื่องจากยังมีแนวโน้มฝนตกต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/53308
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย สลากดิจิทัลงวดสาม ได้รับความนิยมต่อเนื่อง จำหน่ายหมดแล้ว 5.14 ล้านใบ ภายใน 2 วัน ขณะที่ “นายกฯ” ย้ำสำรวจความพอใจคู่ขนานแก้ปัญหา
วันอาทิตย์ที่ 3 กรกฎาคม 2565
โฆษกรัฐบาลเผย สลากดิจิทัลงวดสาม ได้รับความนิยมต่อเนื่อง จําหน่ายหมดแล้ว 5.14 ล้านใบ ภายใน 2 วัน ขณะที่ “นายกฯ” ย้ําสํารวจความพอใจคู่ขนานแก้ปัญหา
โฆษกรัฐบาลเผย สลากดิจิทัลงวดสาม ได้รับความนิยมต่อเนื่อง จําหน่ายหมดแล้ว 5.14 ล้านใบ ภายใน 2 วัน ขณะที่ “นายกฯ” ย้ําสํารวจความพอใจคู่ขนานแก้ปัญหา เตรียมพร้อมพัฒนาตัวเลือกในแอปฯ “เป๋าตัง” เพิ่มโอกาสให้ผู้พิการ
วันนี้ (3 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยการจําหน่ายสลากดิจิทัล งวดที่สาม 16 กรกฎาคม 2565 ที่เปิดจําหน่ายในระบบจํานวนสลากทั้งหมด 5,146,000 ใบ วันแรก เมื่อวานนี้ 2 ก.ค. 65 จําหน่ายไปได้เพียง 2 วัน มีประชาชนเข้ามาซื้อสลากดิจิทัลหมดแล้ว ถือว่าขายได้เร็วกว่างวดที่ผ่านมา ทั้งนี้ พลเอก ประยุทธ์ จันทร์โอชา นายกรัฐมนตรี กําชับให้ติดตามผลการจําหน่ายสลากอย่างต่อเนื่อง ประเมินผลและหากพบปัญหาติดขัดให้เร่งดําเนินในทันที ซึ่งขณะนี้สลากกินแบ่งรัฐบาลอยู่ระหว่างการพัฒนาตัวเลือกในแอปฯ “เป๋าตัง” เพิ่มขึ้น เพื่อให้ซื้อสลากดิจิทัลกับร้านค้าผู้พิการได้ และจะพัฒนาให้สามารถควบคุมการทํางานด้วยเสียงได้ เพื่ออํานวยความสะดวกให้กลุ่มผู้พิการ
โฆษกประจําสํานักนายกรัฐมนตรี กล่าวว่า ในงวดวันที่ 1 สิงหาคม 2565 จะเพิ่มปริมาณสลากดิจิทัล อีก 2 ล้านใบ เป็น 7.1 ล้านใบ โดยจะเริ่มจําหน่ายตั้งแต่วันที่ 17 กรกฎาคม 2565 จะมีการเพิ่มจุดจําหน่ายสลากฯ 80 บาท ให้ครบตามเป้าหมายที่วางไว้ 1,077 จุดทั่วประเทศ ตลอดจนจะนําร่องขยายจุดจําหน่ายสลากฯ ไปยังปั๊มน้ํามัน ปตท. และบางจากทั่วประเทศ ไม่น้อยกว่า 2,000 จุด ภายในปีนี้ ซึ่งเหล่านี้จะทําให้ประชาชนเข้าถึงสลากฯ ราคา 80 บาทได้มากยิ่งขึ้น ตอบโจทย์ความต้องการของประชาชน ทั้งนี้ ผลสํารวจความคิดเห็นของประชาชนแสดงความพอใจกับการแก้ไขปัญหาสลากกินแบ่งรัฐบาลเกินราคาอย่างเป็นรูปธรรม ทําให้ราคาสลาก 80 บาท มีอยู่จริง และมีความเชื่อมั่นต่อแนวทางการแก้ไขปัญหา รวมถึงระบบการจําหน่าย และการขึ้นเงินรางวัลผ่านแอป “เป๋าตัง” เชื่อว่ามีความปลอดภัยสูง
“นายกรัฐมนตรี ยังเน้นมาตรการช่วยเหลือผู้ขายสลากใบ และผู้พิการที่มีอาชีพขายสลาก ให้ศึกษาผลกระทบทางสังคมในทุกมิติ ย้ําการแก้ไขปัญหาสอดคล้องสัมพันธ์กัน ยืนยันรัฐบาลจะไม่ทอดทิ้งใครไว้ข้างหลัง” นายธนกรฯ กล่าว
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย แจ้งสายการบินห้ามผู้โดยสารจาก 8 ประเทศเข้าไทย สกัดเชื้อ covid-19 “โอไมครอน”
วันเสาร์ที่ 27 พฤศจิกายน 2564
สํานักงานการบินพลเรือนแห่งประเทศไทย แจ้งสายการบินห้ามผู้โดยสารจาก 8 ประเทศเข้าไทย สกัดเชื้อ covid-19 “โอไมครอน”
8 ประเทศ ได้แก่ Botswana/ Eswatini/ Lesotho/ Malawi/ Mozambique/ Namibia/ South Africa และ Zimbabwe ดังนี้
วันนี้ (27 พ.ย. 2564) สํานักงานการบินพลเรือนแห่งประเทศไทย (CAAT) กระทรวงคมนาคม ได้ออกประกาศนักบิน (NOTAM) แจ้งสายการบินทั่วโลกถึงมาตรการป้องกันการขนส่งผู้ติดเชื้อcovid-19 สายพันธุ์ใหม่ “โอไมครอน” เข้ามาระบาดในประเทศไทย โดยประเทศไทยจะมีข้อกําหนดสําหรับผู้โดยสารที่เดินทางมาจาก 8 ประเทศ ได้แก่ Botswana/ Eswatini/ Lesotho/ Malawi/ Mozambique/ Namibia/ South Africa และ Zimbabwe ดังนี้
1) หากผู้โดยสารได้เดินทางมาถึงไทย ตั้งแต่วันที่ 28 พฤศจิกายน 2564 (00.01 น.) จนกระทั่งถึงวันที่30 พฤศจิกายน 2564 (23.59 น.) จะต้องเข้ากระบวนการกักตัว (Quarantine) 14 วันทันที ไม่มีข้อยกเว้นไม่ว่าจะได้รับการอนุญาตให้เดินทางเข้าประเทศมาในรูปแบบใด
2) ตั้งแต่วันที่ 1 ธันวาคม 2564 เป็นต้นไป ห้ามผู้โดยสารจาก 8 ประเทศเหล่านี้เข้าประเทศไทย แม้ว่าจะได้รับอนุญาตผ่านระบบ Thailand Pass แล้ว และการอนุญาตทั้งหมดจะสิ้นสภาพตั้งแต่วันที่ 1 ธันวาคม 2564 เป็นต้นไป
3) ปัจจุบันระบบ Thailand Pass ไม่ให้บริการขออนุญาตจากผู้ที่จะเดินทางจากประเทศเหล่านี้แล้ว
สําหรับประเทศในทวีปแอฟริกาอื่น ๆ จะสามารถเดินทางเข้าไทยได้ตามการอนุญาตที่ได้รับจนถึงวันที่ 14 ธันวาคม 2564 และตั้งแต่วันที่ 15 ธันวาคมเป็นต้นไป หากเดินทางเข้ามาจะต้องเข้ากระบวนการกักตัว (Quarantine) 14 วัน ไม่ว่าจะได้รับการอนุญาตให้เข้าประเทศไทยมาในรูปแบบใดก็ตาม
ทั้งนี้ กําชับให้สายการบินทุกสายช่วยตรวจสอบกลั่นกรองและเฝ้าระวังเป็นกรณีพิเศษ หากทราบว่ามีผู้โดยสารเดินทางมาจากทั้ง 8 ประเทศนี้แม้ว่าจะได้รับการอนุญาตผ่านระบบ Thailand Pass โดยแจ้งว่าได้ลงทะเบียนมาจากประเทศอื่น ขอให้แจ้งผู้โดยสารให้ปฏิบัติตามมาตรการดังกล่าวด้วย
รัฐบาลไทย-ข่าวทำเนียบรัฐบาล-Deputy PM met with Malaysian Senior Minister of Works to discuss promotion of infrastructure development and transport connectivity
วันศุกร์ที่ 26 สิงหาคม 2565
Deputy PM met with Malaysian Senior Minister of Works to discuss promotion of infrastructure development and transport connectivity
Deputy PM met with Malaysian Senior Minister of Works to discuss promotion of infrastructure development and transport connectivity
August 26, 2022, at 0930hrs, at the Command Building I, Government House, YB Dato' Sri Haji Fadillah bin Haji Yusof, Malaysia’s Senior Minister of Works, paid a courtesy call on Deputy Prime Minister Gen. Prawit Wongsuwon on occasion of his visit to Thailand to discuss with the Thai counterpart about infrastructure development and transport connectivity in the Southern border provinces along Thailand-Malaysia border. Gist of the meeting is as follows:
The Deputy Prime Minister welcomed Malaysian Senior Minister of Works and the delegation to Thailand, and emphasized that this would be a good opportunity for both sides to push ahead infrastructure development and transport connectivity in the Southern border provinces along Thailand-Malaysia border in a tangible manner, in accordance with the agreement made between Prime Ministers of Thailand and Malaysia during the latter’s official visit to Thailand in February 2022. He was of the view that a meeting mechanism be established to enhance cooperation in transport connectivity between the two countries.
Malaysian Senior Minister of Works expressed honor to meet with the Deputy Prime Minister to follow up on the progress of the agreements made between Prime Ministers of the two countries, and discuss transport connectivity promotion, on which concerned agencies of both Thailand and Malaysia have been working closely together toward tangible outcomes. During the visit, the delegation of Malaysian Senior Minister had a chance to learn from the Thai counterpart good practices and experiences on construction, design, and maintenance.
Both parties also discussed tangible advancement of pending connectivity projects, especially construction of the 2nd Sungai Golok - Rantau Panjang Bridge, and Tak Bai - Pengkalan Kubor Bridge, which the Malaysian Senior Minister of Works committed to expedite. They also agreed to push forward construction of a road linkage between Thailand’s new Sadao Customs, Immigration and Quarantine (CIQ) checkpoint and Malaysia’s Bukit Kayu Hitam Immigration, Customs, Quarantine and Security (ICQS) checkpoint through the 2nd meeting of Thailand-Malaysia Expert Working Group (EWG), to be held in December. Both the Deputy Prime Minister and Malaysian Senior Minister of Works were confident that these connectivity projects would enhance people-to-people exchange and promote linkage between special economic zones in the border areas of the two countries.
รัฐบาลไทย-ข่าวทำเนียบรัฐบาล-ต้องทำให้ทุกคนกลับมาทำมาหากินได้ปกติอีกครั้ง
วันพฤหัสบดีที่ 17 มิถุนายน 2564
ต้องทําให้ทุกคนกลับมาทํามาหากินได้ปกติอีกครั้ง
....
นายกรัฐมนตรีระบุว่า สิ่งที่ต้องทําจากนี้ คือ การเรียนรู้ที่จะอยู่กับโรคโควิดให้ได้เหมือนกับโรคภัยอื่น ๆ และจัดการให้อยู่ในระดับที่ควบคุมได้ พร้อมยืนยันจะทําทุกทาง เพื่อให้ได้รับส่งมอบวัคซีนตามที่กําหนด และบริหารจัดการให้ประชาชนได้รับการฉีดวัคซีนโดยเร็ว เพื่อให้ประชาชนสามารถกลับมาทํามาหากินกันได้อีกครั้ง
.
แผนระยะสั้น จะทําให้ประชาชนทุกคนได้รับการฉีดวัคซีนเข็มแรกโดยเร็วที่สุด ส่วนแผนระยะยาว คือ การมีฐานการผลิตวัคซีนโควิด-19 ตั้งอยู่ในประเทศไทย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทยพร้อมเป็น “เจ้าภาพ” จัดการแข่งขันกีฬาระดับภูมิภาคอย่างต่อเนื่อง หลังรัฐคุมสถานการณ์โควิด-19 ได้ดี ส่งผลให้ต่างชาติเชื่อมั่น
วันอังคารที่ 21 มิถุนายน 2565
ไทยพร้อมเป็น “เจ้าภาพ” จัดการแข่งขันกีฬาระดับภูมิภาคอย่างต่อเนื่อง หลังรัฐคุมสถานการณ์โควิด-19 ได้ดี ส่งผลให้ต่างชาติเชื่อมั่น
.....
พลเอก ประยุทธ์ จันทร์โอชา นายกรัฐมนตรี ยินดีที่ไทยได้รับความไว้วางใจจากประเทศสมาชิกในภูมิภาคให้เป็นเจ้าภาพจัดการแข่งขันกีฬาระดับนานาชาติอย่างต่อเนื่อง ซึ่งเกิดจากการที่รัฐสามารถควบคุมสถานการณ์โรคโควิด-19 ได้ดี บวกกับความพร้อมและศักยภาพในด้านอุตสาหกรรมกีฬาของไทย
.
ล่าสุด ประเทศไทยรับเป็นเจ้าภาพจัดการแข่งขันกีฬานานาชาติ 2 ชนิด คือ 1.สควอชเยาวชนชิงแชมป์เอเชีย ครั้งที่ 29 จัดขึ้นระหว่างวันที่ 15 - 19 มิ.ย. 65 ณ จ.ชลบุรี และ 2.เทเบิลเทนนิสเยาวชนชิงแชมป์อาเซียน ครั้งที่ 26 จัดขึ้นระหว่างวันที่ 17 - 22 มิ.ย. 65 รวมทั้งเทเบิลเทนนิสชิงแชมป์อาเซียน ครั้งที่ 12 จัดขึ้นระหว่างวันที่ 23 - 28 มิ.ย. 65 ณ ไอส์แลนด์ฮอลล์ ชั้น 3 ศูนย์การค้าแฟชั่นไอส์แลนด์
.
ทั้งนี้ นายกฯ ได้ขอบคุณทุกหน่วยงานที่เกี่ยวข้อง พร้อมกําชับให้เร่งเก็บเกี่ยวประสบการณ์ และเตรียมความพร้อมก่อนต่อยอดในการเป็นเจ้าภาพกีฬา SEA GAME 2025
.
อ่านเพิ่มเติม คลิกhttps://www.thaigov.go.th/news/contents/details/55925
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันอังคารที่ 7 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564 ️
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 6 ก.ย.64 จํานวน 900 คน
- ฉีดไปแล้ว 17,900 คน
- ต้องฉีดอีก 15,100 คน
#โครงการกระจายวัคซีนทางเลือก
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-นายกฯ เร่งรัดโครงการรถไฟฟ้า “โมโนเรลสายสีเทา” เชื่อมโยงขนส่งสาธารณะ พัฒนาคุณภาพชีวิตประชาชน
วันศุกร์ที่ 19 พฤศจิกายน 2564
นายกฯ เร่งรัดโครงการรถไฟฟ้า “โมโนเรลสายสีเทา” เชื่อมโยงขนส่งสาธารณะ พัฒนาคุณภาพชีวิตประชาชน
....
พล.อ.ประยุทธ์ จันทร์โอชา นายกรัฐมนตรี และ รมว.กห. รับทราบความคืบหน้าโครงการรถไฟฟ้ารางเดี่ยว โมโนเรลสายสีเทา ซึ่งสรุปการดําเนินโครงการระยะที่ 1 ได้แล้ว ช่วงสถานีวัชรพล - ทองหล่อ ระยะทาง 16.3 กม. รวม 15 สถานี รองรับผู้โดยสาร 8,000 – 30,000 คน/ชม./ทิศทาง ใช้ระบบควบคุมการเดินรถอัตโนมัติ และระบบเก็บค่าโดยสารอัตโนมัติ ดําเนินการตาม พ.ร.บ.ร่วมลงทุนระหว่างรัฐและเอกชน พ.ศ.2562 มีการศึกษา แลกเปลี่ยนข้อคิดเห็น และจัดทํารายงานการวิเคราะห์ผลกระทบสิ่งแวดล้อม (EIA)
.
นายกรัฐมนตรีสั่งการให้ติดตามและเร่งรัดโครงการ ซึ่งทั้งเส้นทางมี 3 ระยะ ได้แก่ 1.ช่วงวัชรพล - ทองหล่อ 2.ช่วงพระโขนง - พระราม 3 และ 3.ช่วงพระราม 3 - ท่าพระ รวมระยะทาง 40 กม. คาดว่าจะเปิดให้บริการได้ในปี พ.ศ.2573 เพื่อยกระดับมาตรฐานการขนส่งทางรางเชื่อมโยงโครงข่ายระบบขนส่งสาธารณะให้เป็นหนึ่งเดียวกัน ส่งผลต่อการพัฒนาเมือง พัฒนาคุณภาพชีวิตประชาชน
.
อ่านเพิ่มเติม คลิกhttps://www.thaigov.go.th/news/contents/details/48383
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.ประภัตร ขานรับนโยบายนายกฯ ผลักดันโครงการสานฝันสร้างอาชีพ และยกระดับรายได้เกษตรกร
วันเสาร์ที่ 25 ธันวาคม 2564
รมช.ประภัตร ขานรับนโยบายนายกฯ ผลักดันโครงการสานฝันสร้างอาชีพ และยกระดับรายได้เกษตรกร
รมช.ประภัตร ขานรับนโยบายนายกฯ ผลักดันโครงการสานฝันสร้างอาชีพ และยกระดับรายได้เกษตรกร      ดึงเอกชนหาตลาดรองรับผลผลิต เปิด “สุพรรณบุรีโมเดล” สนับสนุนเกษตรกรในพื้นที่สุพรรณบุรี หวังขยายผลสู่ระดับประเทศ ยกระดับรายได้ สร้างความมั่นคง มั่งคั่ง อย่างยั่งยื
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์เป็นประธานการประชุมหารือความร่วมมือโครงการ "สานฝันสร้างอาชีพ และยกระดับรายได้เกษตรกร" จังหวัดสุพรรณบุรี เพื่อทําความเข้าใจกับเกษตรกร และผู้ประกอบการ ณ ตําบลวังน้ําซัพ อําเภอศรีประจันต์ จังหวัดสุพรรณบุรี โดยมีตัวแทนจากกระทรวงมหาดไทย กรมราชทัณฑ์ ตัวแทนจากเครือเจริญโภคภัณฑ์ (CP) ตัวแทนผู้ประกอบการที่รับซื้อฟักทอง ตัวแทนผู้ส่งออกกุ้งแช่แข็ง ตัวแทนผู้เลี้ยงโคขุน หัวหน้าส่วนราชการกระทรวงเกษตรและสหกรณ์ที่เกี่ยวข้องในพื้นที่ ตลอดจนผู้นําภาคประชาชนจังหวัดสุพรรณบุรีกว่า 200 คน เข้าร่วม
รมช.ประภัตร กล่าวว่า รัฐบาลภายใต้การนําของ ฯพณฯ พลเอก ประยุทธ จันทร์โอชา นายกรัฐมนตรี ได้มีความห่วงใยต่อการทํามาหากินของพี่น้องเกษตรกร โดยเฉพาะหลังฤดูปลูกข้าว จึงได้มีนโยบายให้กระทรวงเกษตรและสหกรณ์ทําการส่งเสริมอาชีพที่เหมาะสม มีตลาดรองรับ สามารถสร้างรายได้ในครัวเรือนได้ภายใน 4 เดือน โดยใช้เงินทุนจากสินเชื่อพิเศษตามโครงการสานฝันสร้างอาชีพ และยกระดับรายได้เกษตรกร
“สําหรับโครงการสานฝันสร้างอาชีพฯ ที่จะสนับสนุนในพื้นที่จังหวัดสุพรรณบุรี จะทําเป็น "สุพรรณบุรีโมเดล" ซึ่งกระทรวงเกษตรฯ ได้จัดหาตลาดรับซื้อผลผลิต โดยขณะนี้มีการหารือกับผู้ประกอบการ และมีการประสานงานเรื่องตลาดรองรับผลผลิตทั้งหมดเรียบร้อยแล้ว และมีการประกันราคารับซื้อให้กับเกษตรกรที่ชัดเจนแล้ว โดยอาชีพที่มีการส่งเสริมสนับสนุนการประกอบอาชีพ คือด้านพืช มีด้วยกัน 3 เมนู 1.ฟักทอง 2.แฟง 3.พริก ด้านปศุสัตว์ มี 3 เมนู 1.โคขุน 2.แพะกับแกะ 3.ไก่พื้นเมือง ด้านประมง มี 2 เมนู 1.กุ้งก้ามกลาม 2.ปลาตะเพียน โดยบางเมนูอาชีพ กระทรวงเกษตรฯ ได้หารือกับผู้ประกอบการเรียบร้อย และพร้อมจะให้การสนับสนุนตั้งแต่ต้นทาง ด้วยการสนับสนุนตั้งแต่เมล็ดพันธ์ุ พันธ์ุสัตว์ อาหาร ปุ๋ย ยา และจะหักต้นทุนคืนหลังจากเกษตรกรขายผลผลิตแล้ว ซึ่งวันนี้ผู้ประกอบการด้านต่างๆ ได้มาหารือร่วมกัน และพร้อมแล้วสําหรับการผลักดัน "สุพรรณบุรีโมเดล" เป็นตัวอย่างการดําเนินโครงการสานฝันสร้างอาชีพ และยกระดับรายได้เกษตรกร ให้กับทุกจังหวัดทั่วประเทศไทยด้วย” รมช.ประภัตร กล่าว
ทั้งนี้ โครงการสานฝันสร้างอาชีพ และยกระดับรายได้เกษตรกร เป็นโครงการความร่วมมือระหว่างกระทรวงเกษตรและสหกรณ์ โดยกรมปศุสัตว์ ร่วมกับ ธนาคารเพื่อการเกษตรและสหกรณ์การเกษตร (ธ.ก.ส.) จะส่งเสริมสนับสนุนการให้สินเชื่อแก่เกษตรกรรายย่อย โดยใช้บุคคลค้ําประกันเงินกู้ ภายใต้หลักการ 3 คนร่วมมือ 1 คนกู้ 2 คนค้ํา หนี้เสียสามารถกู้ได้ เงินได้ไม่เกินรายละ 100,000 บาท สําหรับใช้ในการประกอบอาชีพด้านการเกษตร (พืช ปศุสัตว์ ประมง) ที่มีตลาดรองรับชัดเจน หรืออาชีพที่มีลักษณะการลงทุนค้าขายเพื่อเลี้ยงชีพในครัวเรือน วงเงินกู้ทั้งหมด 30,000 ล้านบาท อัตราดอกเบี้ยร้อยละ 4 ต่อปี ระยะเวลาปล่อยเงินกู้ตั้งแต่ 1 กรกฎาคม 2564 ถึง 31 มีนาคม 2567 ผู้สนใจสามารถสมัครเข้าร่วมโครงการได้ที่ ธ.ก.ส.สาขาใกล้บ้าน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เดินหน้าจัดตั้งศูนย์ไกล่เกลี่ยภาคประชาชนเต็มทุกพื้นที่
วันเสาร์ที่ 21 สิงหาคม 2564
กระทรวงยุติธรรม โดยกรมคุ้มครองสิทธิและเสรีภาพ เดินหน้าจัดตั้งศูนย์ไกล่เกลี่ยภาคประชาชนเต็มทุกพื้นที่
กระทรวงยุติธรรม โดยกรมคุ้มครองสิทธิและเสรีภาพ เดินหน้าจัดตั้งศูนย์ไกล่เกลี่ยภาคประชาชนเต็มทุกพื้นที่ โดยการจัดระบบการบริหารงาน มุ่งสร้างความเข้าใจในกระบวนการไกล่เกลี่ย อํานวยความยุติธรรมแก่ประชาชน
วันนี้ (วันเสาร์ที่ 21 สิงหาคม 2564) กรมคุ้มครองสิทธิและเสรีภาพ เดินหน้าอย่างเต็มรูปแบบตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรม ในการขับเคลื่อนพระราชบัญญัติการไกล่เกลี่ยข้อพิพาท พ.ศ. 2562 โดยการจัดระบบการบริหารงาน มุ่งสร้างความเข้าใจในกระบวนการไกล่เกลี่ย พัฒนากฎหมายการไกล่เกลี่ย พัฒนาการเข้าถึงและการให้บริการที่ทันสมัยและทั่วถึง และสร้างมาตรฐานผู้ทําหน้าที่ไกล่เกลี่ย อํานวยความยุติธรรมแก่ประชาชน ส่งเสริมระบบยุติธรรมทางเลือก ระบบยุติธรรมชุมชน และการมีส่วนร่วมของประชาชน จัดระบบการบริหารงานในกระบวนการยุติธรรมทุกด้านให้มีประสิทธิภาพ เป็นธรรม ไม่เลือกปฏิบัติ ให้ประชาชนเข้าถึงกระบวนการยุติธรรมได้โดยสะดวกรวดเร็ว และไม่เสียค่าใช้จ่ายสูงเกินสมควร
โดยเมื่อวันที่ 18 สิงหาคม 2564 ได้มีการจัดการประชุมเชิงปฏิบัติการถวายความรู้แด่พระสังฆาธิการ เกี่ยวกับพระราชบัญญัติการไกล่เกลี่ยข้อพิพาท พ.ศ. 2562 และจัดทําแผนการจัดตั้งศูนย์ไกล่เกลี่ยข้อพิพาทภาคประชาชน ตามบันทึกความร่วมมือที่ดําเนินงานด้านการคุ้มครองสิทธิและเสรีภาพของประชาชน ระหว่าง กรมคุ้มครองสิทธิและเสรีภาพ กับ สํานักงานพระพุทธสาสนาแห่งชาติ และตามมติมหาเถรสมาคม ให้เจ้าคณะกรุงเทพมหานคร เจ้าคณะเขต เจ้าคณะแขวง เจ้าคณะจังหวัด เจ้าคณะอําเภอ เจ้าคณะตําบล และวัดที่มีความพร้อมเป็นสถานที่ตั้งศูนย์ไกลเกลี่ยข้อพิพาทภาคประชาชน โดยจะขยายผลให้มีศูนย์ไกล่เกลี่ยข้อพิพาทภาคประชาชนครอบคลุมพื้นที่ 180 แขวง ของกรุงเทพมหานคร
นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวว่า การเข้าถึงสิทธิต่างๆ ของประชาชนต้องได้รับโดยสะดวก รวดเร็ว และไม่มีค่าใช้จ่าย ประชาชนสามารถใช้บริการได้ทุกที่ โดยกรมคุ้มครองสิทธิและเสรีภาพ ได้เพิ่มช่องทางและอํานวยความสะดวกให้ประชาชนเข้าถึงการไกล่เกลี่ยข้อพิพาทตามกฎหมาย ผ่านศูนย์ไกล่เกลี่ยข้อพิพาทภาคประชาชนในทุกพื้นที่ และทางออนไลน์ http://emediation.rlpd.go.th โดยสามารถยื่นคําร้องขอไกล่เกลี่ยข้อพิพาทและติดตามความคืบหน้าในการให้บริการได้ตลอด 24 ชั่วโมง
ทั้งนี้ สามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัด ทุกแห่งทั่วประเทศ) หรือ ติดต่อที่ "สายด่วนยุติธรรม โทร. 1111 กด 77"
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตั้งศูนย์ช่วยเหลือผู้ประสบอุทกภัย และเร่งขุดลอกแม่น้ำ คูคลอง รองรับน้ำฝนเตรียมพร้อมรับฤดูน้ำหลาก
วันจันทร์ที่ 21 มิถุนายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ตั้งศูนย์ช่วยเหลือผู้ประสบอุทกภัย และเร่งขุดลอกแม่น้ํา คูคลอง รองรับน้ําฝนเตรียมพร้อมรับฤดูน้ําหลาก
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ตามที่ท่านพลเอกประวิตร วงษ์สุวรรณ รองนายกรัฐมนตรีในฐานะผู้อํานวยการกองอํานวยการน้ําแห่งชาติ ได้สั่งการให้หน่วยงานที่เกี่ยวข้องเตรียมพร้อมรองรับสถานการณ์น้ําและป้องกันผลกระทบที่จะเกิดขึ้นแก่ประชาชนในช่วงฤดูฝน ตนจึงได้มอบหมายให้กรมเจ้าท่าจัดทําแผนและเตรียมความพร้อมรับมืออุทกภัยในฤดูฝนปี 2564
1) จัดตั้งศูนย์ช่วยเหลือผู้ประสบอุทกภัยกรมเจ้าท่า ภาค 1 - 7 แบ่งเป็น
•ศูนย์ช่วยเหลือผู้ประสบอุทกภัยกรมเจ้าท่า ภาค1 รับผิดชอบ 17 จังหวัด (เชียงใหม่ ลําปาง แม่ฮ่องสอน ลําพูน นครสวรรค์ กําแพงเพชร พิจิตร อุทัยธานี เชียงราย พะเยา พิษณุโลก ตาก สุโขทัย เพชรบูรณ์ แพร่ อุตรดิตถ์ น่าน)
•ศูนย์ช่วยเหลือผู้ประสบอุทกภัยกรมเจ้าท่า ภาค2 รับผิดชอบ 9 จังหวัด (พระนครศรีอยุธยา อ่างทอง สิงห์บุรี สุพรรณบุรี ชัยนาท ลพบุรี สระบุรี นนทบุรี ปทุมธานี)
•ศูนย์ช่วยเหลือผู้ประสบอุทกภัยกรมเจ้าท่า ภาค3 รับผิดชอบ 7 จังหวัด (สมุทรสงคราม ประจวบคีรีขันธ์ กาญจนบุรี สมุทรสาคร เพชรบุรี นครปฐม ราชบุรี)
•ศูนย์ช่วยเหลือผู้ประสบอุทกภัยกรมเจ้าท่า ภาค4 รับผิดชอบ 8 จังหวัด (สงขลา พัทลุง ปัตตานี ยะลา สุราษฎร์ธานี ชุมพร นครศรีธรรมราช นราธิวาส)
•ศูนย์ช่วยเหลือผู้ประสบอุทกภัยกรมเจ้าท่า ภาค5 รับผิดชอบ 6 จังหวัด (ภูเก็ต ตรัง กระบี่ ระนอง พังงา สตูล)
•ศูนย์ช่วยเหลือผู้ประสบอุทกภัยกรมเจ้าท่า ภาค6 รับผิดชอบ 9 จังหวัด (ชลบุรี ฉะเชิงเทรา ปราจีนบุรี นครนายก ระยอง จันทบุรี สระแก้ว ตราด สมุทรปราการ)
•ศูนย์ช่วยเหลือผู้ประสบอุทกภัยกรมเจ้าท่า ภาค7 รับผิดชอบ 20 จังหวัด (หนองคาย เลย อุดรธานี หนองบัวลําภู บึงกาฬ อุบลราชธานี อํานาจเจริญ ศรีสะเกษ ยโสธร นครราชสีมา ชัยภูมิ บุรีรัมย์ สุรินทร์ นครพนม มุกดาหาร สกลนคร ขอนแก่น ร้อยเอ็ด มหาสารคาม กาฬสินธุ์)
2) จัดเตรียมกําลังเจ้าหน้าที่รวม 689 นาย เรือตรวจการณ์ เรือท้องแบน เรือเจ็ตสกี รวม 92 ลํา รถยนต์ 128 คัน รถบรรทุก 6 คัน โดยให้แต่ละศูนย์ฯ ประสานงานกับหน่วยงานจังหวัด องค์กรปกครองส่วนท้องถิ่น ที่ขอรับการสนับสนุน หรือได้รับการประสานจากในพื้นที่โดยตรง ให้ทุกศูนย์ฯ จัดกําลังเจ้าหน้าที่พร้อมให้ความช่วยเหลือประชาชนได้ทันที
3) ดําเนินการขุดลอกและบํารุงรักษาทางน้ําตามแผนบริหารจัดการน้ําเพื่อป้องกันปัญหาอุทกภัย รวมทั้งให้จัดเตรียมรถขุด(Backhoe) จํานวน 32 คัน สําหรับการขุดลอกเปิดร่องน้ํา/เปิดทางน้ํา ระบายน้ําในพื้นที่ ให้น้ําสามารถไหลผ่านได้อย่างสะดวก
ทั้งนี้ ตนได้เน้นย้ําให้ทุกศูนย์ฯ เตรียมความพร้อมในการให้ความช่วยเหลือประชาชน หากเกิดสถานการณ์รุนแรงเกินที่จะรับมือได้ให้เร่งประสานความร่วมมือจากจังหวัด สํานักงานป้องกันและบรรเทาสาธารณภัย และหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน”
วันอาทิตย์ที่ 10 เมษายน 2565
วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน”
วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน” ชวนนักท่องเที่ยวชาวไทยและต่างชาติช้อปอาหาร ผลิตภัณฑ์ CPOT สร้างรายได้ให้ผู้ประกอบการ ศิลปิน ธุรกิจท่องเที่ยวฯ ประชาชนที่ได้รับผลกระทบจากโควิด-19
วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน” ชวนนักท่องเที่ยวชาวไทยและต่างชาติช้อปอาหาร ผลิตภัณฑ์ CPOT สร้างรายได้ให้ผู้ประกอบการ ศิลปิน ธุรกิจท่องเที่ยวฯ ประชาชนที่ได้รับผลกระทบจากโควิด-19
เมื่อวันที่ ๙ เมษายน ๒๕๖๕ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงาน "แก่น LAND แคน" การจัดแสดงศิลปวัฒนธรรมนานาชาติและการแสดงอัตลักษณ์วัฒนธรรมพื้นถิ่น จังหวัดขอนแก่น โดยมี นายประสพ เรียงเงิน หัวหน้าผู้ตรวจราชการกระทรวงวัฒนธรรม นายพันธ์เทพ เสาโกศล รองผู้ว่าราชการจังหวัด ขอนแก่น ผู้แทนจากสถานกงสุล หัวหน้าส่วนราชการ วัฒนธรรมจังหวัด ภาคอีสาน และประชาชน เข้าร่วม ณ ตลาดต้นตาล อําเภอเมืองขอนแก่น จังหวัดขอนแก่น
ปลัดกระทรวงวัฒนธรรม กล่าวว่า จากการที่กระทรวงวัฒนธรรม (วธ.) ได้ปรับเปลี่ยนสถานะเป็นกระทรวงสังคมกึ่งเศรษฐกิจที่ได้รับการยอมรับทั้งในและต่างประเทศ โดย ส่งเสริมให้ “วัฒนธรรมกินได้” อาทิ การส่งเสริมและพัฒนาผลิตภัณฑ์วัฒนธรรมไทย หรือ CPOT การส่งเสริมการท่องเที่ยวเชิงวัฒนธรรม “เที่ยวชุมชน ยลวิถี” พัฒนาอุตสาหกรรมสร้างสรรค์วัฒนธรรมและบริการ 5F ได้แก่ อาหาร ภาพยนตร์และวีดิทัศน์ผ้าไทย การออกแบบแฟชั่น มวยไทย และงานเทศกาลประเพณีสู่ระดับโลก สอดคล้องกับนโยบายจังหวัดขอนแก่น ที่ส่งเสริมและพัฒนาศักยภาพด้านสมาร์ท ซิตี้ (Smart City) และไมซ์ซิตี้ (MICE City) ช่วยเพิ่มรายได้จากการท่องเที่ยว และช่วยฟื้นฟูสภาพเศรษฐกิจ จากผลกระทบการแพร่ระบาดของโรคติดเชื้อไวรัสโคโรนา 2019 (โควิด-19) ดังนั้น วธ.จึงร่วมกับจังหวัดขอนแก่น บูรณาการกับภาครัฐ ภาคเอกชน เยาวชนและประชาชนจัดงาน "แก่น LAND แคน" การจัดแสดงศิลปวัฒนธรรมนานาชาติและการแสดงอัตลักษณ์วัฒนธรรมพื้นถิ่น จังหวัดขอนแก่นขึ้น ระหว่างวันที่ 6-17 เมษายน 2565 ณ บริเวณตลาดต้นตาลและมหาวิทยาลัยขอนแก่น เพื่อสร้างภาพลักษณ์ ส่งเสริมการท่องเที่ยวด้วยการนําทุนทางวัฒนธรรม ภูมิปัญญา อาหาร ศิลปะการแสดง สินค้าและบริการทางวัฒนธรรม มาเผยแพร่สู่สายตาประชาชน ทั้งชาวไทยและชาวต่างชาติ กระตุ้นเศรษฐกิจ สร้างรายได้ให้ผู้ประกอบการ ศิลปิน ภาคธุรกิจท่องเที่ยวและประชาชน
ปลัดวธ. กล่าวต่อไปว่า ภายในงานมีกิจกรรม ประกอบด้วย การแสดงศิลปวัฒนธรรมจากศิลปินที่มีชื่อเสียง ศิลปินพื้นบ้าน และเครือข่ายเยาวชนทางวัฒนธรรม การแสดงศิลปวัฒนธรรมนานาชาติ การสาธิตและออกร้านจําหน่ายสินค้าและบริการทางวัฒนธรรม การเดินแบบแฟชั่นผ้าไทย ผ้าขอนแก่น การจัดจุดเช็คอินแก่นักท่องเที่ยว การประชาสัมพันธ์สถานที่ท่องเที่ยวทางวัฒนธรรม และการถ่ายทอดสด ไลฟ์สด การแสดงและนําเสนอผลิตภัณฑ์วัฒนธรรมไทย และผลิตภัณฑ์วัฒนธรรมชุมชนไทย เป็นต้น ขอขอบคุณทุกภาคส่วน จังหวัดขอนแก่น สถานกงสุลประเทศต่างๆ ที่ประจํา ณ จังหวัดขอนแก่น อาทิ จีน เวียดนาม ลาว ฝรั่งเศส และเปรู เครือข่ายสภาวัฒนธรรม ภาคเอกชน สมาคม องค์กร เยาวชนและประชาชน ที่ช่วยกันอนุรักษ์ ฟื้นฟู และเผยแพร่มรดกทางวัฒนธรรม นําเสนอความเป็นไทยผ่าน Soft Power ที่เป็นทุนทางวัฒนธรรม ให้เกิดมูลค่าทางเศรษฐกิจ และเป็นสื่อความสัมพันธ์กับมิตรประเทศทั่วโลกได้อย่างแท้จริง
รัฐบาลไทย-ข่าวทำเนียบรัฐบาล-วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจำนวนเครื่อง ป้องกันโควิด-19 เคร่งครัด
วันศุกร์ที่ 12 พฤศจิกายน 2564
วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจํานวนเครื่อง ป้องกันโควิด-19 เคร่งครัด
วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจํานวนเครื่อง ป้องกันโควิด-19 เคร่งครัด
วธ.เผยศบค.เคาะมาตรการผ่อนคลาย เปิดร้านเกม-อินเทอร์เนตได้ วันและเวลาเปิด-ปิดยึดกฎกระทรวง ร้านห้องแอร์ให้บริการ 50% ร้านเปิดโล่ง 75% ของจํานวนเครื่อง ป้องกันโควิด-19 เคร่งครัด
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เมื่อเร็วๆ นี้ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) หรือ ศบค.ได้ให้ความเห็นชอบแนวทางปฏิบัติ ตามมาตรการผ่อนคลายกิจการและกิจกรรมเพื่อป้องกันการแพร่ระบาดของโรคโควิด-19 กิจการร้านเกม และร้านอินเทอร์เนต ออกตามมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 35 ) ข้อ 7 (1) ตามที่กระทรวงวัฒนธรรม (วธ.) เสนอโดยได้รับความเห็นชอบจากศบค. โดยแนวทางปฏิบัติฯให้เปิดบริการได้ตามเวลาที่กฎกระทรวงว่าด้วยการอนุญาตและการประกอบกิจการร้านวีดิทัศน์ พ.ศ. 2552 กําหนดไว้คือ ผู้มีอายุต่ํากว่า 15 ปี ใช้บริการได้วันจันทร์ - ศุกร์ เวลา 14.00 - 20.00 น. และวันหยุดราชการหรือปิดภาคการศึกษา เวลา 10.00 - 20.00 น. ผู้มีอายุ 15 - 18 ปี ใช้บริการได้ วันจันทร์ - ศุกร์ เวลา 14.00 - 22.00 น. วันหยุดราชการหรือช่วงปิดภาคการศึกษา เวลา 10.00 - 22.00 น. และผู้มีอายุเกิน 18 ปี ใช้บริการได้ทุกวัน ตลอด 24 ชั่วโมง มีจุดคัดกรอง ตรวจวัดอุณหภูมิ ลงทะเบียนและจุดบริการล้างมือด้วยแอลกอฮอล์ ทําความสะอาดพื้นที่และอุปกรณ์ด้วยน้ํายาฆ่าเชื้อก่อนเปิดและหลังปิดให้บริการ งดจําหน่ายอาหารและเครื่องดื่มภายในร้าน
รัฐมนตรีว่าการกระทรวงวัฒนธรรม กล่าวอีกว่า นอกจากนี้ ต้องควบคุมจํานวนผู้ใช้บริการไม่ให้แออัดและรวมกลุ่มกันภายในร้าน ร้านที่มีระบบปรับอากาศ ให้มีผู้ใช้บริการ 50% ของจํานวนเครื่อง และร้านพื้นที่เปิดโล่งให้มีผู้ใช้บริการ 75% ของจํานวนเครื่อง จองคิวล่วงหน้าออนไลน์หรือโทรศัพท์และจัดรอบเข้าใช้บริการไม่เกิน 2 ชั่วโมงต่อรอบ การนั่งเล่นเกมหรืออินเทอร์เน็ตแบบเว้นระยะเก้าอี้ โดยมีระยะห่าง 1 เมตร และชําระค่าบริการผ่านช่องทาง E- payment กรณีเป็นเงินสดมีถาดรับชําระเงินหรือบัตรเครดิต และพนักงานร้านต้องฉีดวัคซีนครบตามเกณฑ์ ตรวจหาเชื้อโควิด-19 ด้วยวิธี ATK ทุกสัปดาห์ รวมทั้งพนักงานและผู้ใช้บริการสวมหน้ากากอนามัยตลอดเวลาขณะอยู่ในร้าน สแกนคิวอาร์โค้ดไทยชนะและปฏิบัติตามมาตรการป้องกันการติดเชื้อแบบครอบจักรวาล(Universal Prevention) และDMHTA อย่างเคร่งครัด หากพบพนักงานหรือผู้ใช้บริการเป็นผู้ป่วยยืนยันให้ปิดร้าน ทําความสะอาดพื้นที่และดําเนินการตามประกาศของกรมควบคุมโรคและคําสั่งประกาศที่เกี่ยวข้อง ทั้งนี้ วธ.มีหนังสือแจ้งแนวทางปฏิบัติฯไปยังกรมส่งเสริมวัฒนธรรม(สวธ.) กรุงเทพมหานคร สํานักงานวัฒนธรรมจังหวัด (สวจ.) ทุกแห่งและผู้ประกอบการร้านเกมทั่วประเทศ เพื่อให้ปฏิบัติตามอย่างเคร่งครัดป้องกันการแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-ดีอีเอส ร่วมกำหนดนโยบายและการกำกับดูแล ICT และโทรคมนาคม สำหรับภูมิภาคเอเชียและแปซิฟิก ในเวที APT Policy and Regulatory Forum ครั้งที่ 22
วันศุกร์ที่ 22 กรกฎาคม 2565
ดีอีเอส ร่วมกําหนดนโยบายและการกํากับดูแล ICT และโทรคมนาคม สําหรับภูมิภาคเอเชียและแปซิฟิก ในเวที APT Policy and Regulatory Forum ครั้งที่ 22
ดีอีเอส ร่วมกําหนดนโยบายและการกํากับดูแล ICT และโทรคมนาคม สําหรับภูมิภาคเอเชียและแปซิฟิก ในเวที APT Policy and Regulatory Forum ครั้งที่ 22
เมื่อวันที่21กรกฎาคม2565 ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมในฐานะหัวหน้าคณะผู้แทนไทยร่วมการประชุมAPT Policy and Regulatory ForumหรือPRFเป็นการประชุมประจําปีที่มีวัตถุประสงค์ในการเปิดโอกาสให้ผู้เข้าร่วมประชุมจากหน่วยงานกําหนดนโยบายด้านICTและโทรคมนาคมหน่วยงานกํากับดูแลและผู้ประกอบการได้ร่วมอภิปรายและแสดงความคิดเห็นในประเด็นที่เกี่ยวข้องกับแนวทางการกําหนดนโยบายและการกํากับดูแลICTและโทรคมนาคมสําหรับภูมิภาคเอเชียและแปซิฟิก
โดยที่การประชุมPRFครั้งล่าสุด(PRF-22)จัดขึ้นเมื่อ19 – 21กรกฎาคม๒๕๖๕ในรูปแบบผสม(hybrid meeting)ณโรงแรมมิลเลนเนียมฮิลตันกรุงเทพฯโดยมีนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมในฐานะผู้แทนรมว.ดศ.เข้าร่วมการประชุมพิเศษระดับรัฐมนตรีและร่วมกล่าวถ้อยแถลงภายใต้หัวข้อ“Digital Transformation and Innovation Strategies for Sustainable Digital Society”และมีผู้แทนจากหน่วยงานในสังกัดกระทรวงดิจิทัลฯอาทิสป.ดศ. (ยศ.กส.และตป.)สดช.สศด.สพธอ.สกมช.สํานักงานกสทช.และบมจ.โทรคมนาคมแห่งชาติเข้าร่วมการประชุมฯ
สําหรับวัตถุประสงค์ของการประชุมPRF-22 เพื่อเป็นเวทีแลกเปลี่ยนข้อมูลเชิงลึกและประสบการณ์เกี่ยวกับ5G ,การจัดการกับความท้าทายของหน่วยงานกํากับดูแลในส่วนที่เกี่ยวข้องกับเทคโนโลยีอุบัติใหม่,การแลกเปลี่ยนแนวปฏิบัติที่เป็นเลิศนโยบายและกลยุทธ์สําหรับโครงสร้างพื้นฐานและบริการด้านโทรคมนาคมและICTที่ยั่งยืนเชื่อถือได้และมีความยืดหยุ่นเพื่อรองรับการใช้งานในกรณีเกิดภัยพิบัติเป็นต้น ด้านประธานและรองประธานPRF โดยผู้ดํารงตําแหน่งประธานPRFคือMr. Ilyas Ahmed, Maldivesสาธารณรัฐมัลดีฟส์และผู้ดํารงตําแหน่งรองประธานPRFคือMr. Brian Winjiสาธารณรัฐวานูอาตูและนางสาวทศวรรณเสมอวงษ์ผอ.กลุ่มงานองค์การระหว่างประเทศกองการต่างประเทศ
****************
รัฐบาลไทย-ข่าวทำเนียบรัฐบาล-ไทยร่วมประชุม BIMSTEC พร้อมรับมอบตำแหน่งประธานในปี 65-66
วันพุธที่ 30 มีนาคม 2565
ไทยร่วมประชุม BIMSTEC พร้อมรับมอบตําแหน่งประธานในปี 65-66
วันอังคารที่ 30 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เข้าร่วมการประชุมผู้นําความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ หรือ BIMSTEC ครั้งที่ 5 ในวันนี้ (30มี.ค.65) ผ่านระบบการประชุมทางไกลโดยประเทศศรีลังกาเป็นเจ้าภาพ มีสมาชิก ได้แก่ บังคลาเทศ ภูฏาน อินเดีย เมียนมา เนปาล และไทย รวม 7 ประเทศ ภายใต้หัวข้อ บิมสเทค มุ่งหน้าสู่อนุภูมิภาคที่ยืดหยุ่น มั่งคั่ง และประชาชนมีสุขภาพดี พร้อมทั้งรับมอบตําแหน่งประธาน BIMSTEC วาระ 2 ปีในปี พ.ศ. 2565-2566 ต่อจากศรีลังกา โดยจะผลักดันการสนับสนุนการฟื้นตัวทางเศรษฐกิจหลังการแพร่ระบาดของโรคโควิด-19 การเตรียมพร้อมเพื่อรับมือความท้าทายและวิกฤตรูปแบบต่าง ๆ และความสามารถในการฟื้นตัว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรจัดแสดงพืชสวนโลกงดงาม ที่เนเธอร์แลนด์ เรทติ้งความประทับใจติดหนึ่งในสาม นายกชื่นชมแสดงศักยภาพด้านเกษตร Soft power ของประเทศ
วันศุกร์ที่ 29 กรกฎาคม 2565
กระทรวงเกษตรจัดแสดงพืชสวนโลกงดงาม ที่เนเธอร์แลนด์  เรทติ้งความประทับใจติดหนึ่งในสาม นายกชื่นชมแสดงศักยภาพด้านเกษตร Soft power ของประเทศ
กระทรวงเกษตรจัดแสดงพืชสวนโลกงดงาม ที่เนเธอร์แลนด์  เรทติ้งความประทับใจติดหนึ่งในสาม นายกชื่นชมแสดงศักยภาพด้านเกษตร Soft power ของประเทศ
วันนี้ (29 กรกฎาคม 2565) นางสาวรัชดา ธนาดิเรก รองโฆษกประจําสํานักนายก เปิดเผยว่า นายกรัฐมนตรี พลเอกประยุทธ์ จันทร์โอชา ชื่นชมผลงานของกระทรวงเกษตรและสหกรณ์ ที่จัดอาคารนิทรรศการของประเทศไทย หรือ Thailand Pavilian ในงานพืชสวนโลก The International Horticultural Expo (EXPO 2022 Floriade Almere) ณ ประเทศเนเธอร์แลนด์ 14 เมษายน-9 ตุลาคม 2565 ได้อย่างน่าสนใจยิ่ง จนทําให้เป็นหนึ่งในสามของประเทศที่ผู้เข้าชมมีความประทับใจมากที่สุด ข้อมูล ณ วันที่ 22 กรกฎาคม มียอดผู้เข้าชมแล้วกว่า1.66 แสนคน โดยในงานมีการแสดงผลงานนวัตกรรมด้านการเกษตรจากทั่วโลก กว่า 400 ผลงาน ทั้งนี้ ระหว่างวันที่ 28 กรกฎาคม–3 สิงหาคม กระทรวงเกษตรฯได้จัดกิจกรรมพิเศษ Thailand National Day และงานสัปดาห์ประเทศไทย อย่างยิ่งใหญ่ เพื่อเทิดพระเกียรติพระบาทสมเด็จพระเจ้าอยู่หัวเนื่องในวันเฉลิมพระชนมพรรษา และยังเป็นการแสดงศักยภาพภาพพืชสวนไทยสู่สายตาชาวโลกอีกด้วยโดยนายเฉลิมชัย ศรีอ่อน รัฐมนตรีว่าการกระทรวงเกษตรฯ เป็นประธานเปิดงาน และได้รับเกียรติจากนายกเทศมนตรีเมือง Almere และ Commissioner General ของงาน Expo 2022 Floriade Almere กล่าวต้อนรับ ในงานมีพิธีเชิญธงชาติไทยและการแสดงทางวัฒนธรรมไทยด้วย
สําหรับความน่าสนใจของอาคารนิทรรศการประเทศไทย นายเฉลิมชัย กล่าวว่า เป็นเพราะการนําเสนอที่ผสมผสาน Soft power และศักยภาพด้านการเกษตรของประเทศเข้าด้วยกัน ประกอบด้วยนวัตกรรมด้านการเกษตร อาหาร การท่องเที่ยว วัฒนธรรม และประเพณีไทย ผ่านแนวคิด “TRUST Thailand” และแนวคิดย่อย 3S คือ Safety Security และ Sustainability ถ่ายทอดสู่การออกแบบอาคารฯที่ชูเอกลักษณ์ความเป็นไทย เช่น ฝาผนังที่ร้อยเรียงเข้ากับลายเหลี่ยมจากงานประณีตศิลป์ การจัดวางองค์ประกอบทางภูมิสถาปัตยกรรม อาทิ กระถางลายครามประดับไม้มงคล กระทงโลหะ พญานาคไม้ไผ่สาน และเรือนกล้วยไม้ที่ตกแต่งอย่างอลังการ จากหลากหลายสกุล ทั้งหวายและแวนด้าหลากหลายสี ซึ่งในปี 2565 นี้ กรมส่งเสริมการเกษตรมีเป้าหมายที่จะกระตุ้นตลาดกล้วยไม้สกุลแวนด้าในประเทศเนเธอร์แลนด์อีกครั้งด้วย
สําหรับการจัดพื้นที่ภายในอาคาร แบ่งเป็นหลายส่วนด้วยกัน อาทิ การนําเสนอเรื่องราวเกี่ยวกับประเทศไทย ความสัมพันธ์ทางการทูตระหว่างประเทศไทยและเนเธอร์แลนด์ ตัวอย่างโครงการตามแนวคิด BCG Model การนําเสนอสินค้ากลุ่ม Future food เช่น เห็ดแครงทดแทนเนื้อสัตว์ จิ้งหรีด สินค้าผลิตภัณฑ์สมุนไพร สปา และเวชสําอาง ผลิตภัณฑ์วัฒนธรรมไทย Cultural Product of Thailand: CPOT
“นายกรัฐมนตรีชื่นชม กระทรวงเกษตรฯ และทุกภาคส่วนที่เกี่ยวข้อง ที่ร่วมมือกันจัดอาคารนิทรรศการของประเทศอย่างดียิ่ง ทําให้นานาชาติได้ตระหนักถึงศักยภาพด้านการเกษตรของไทย ทั้งในด้านเศรษฐกิจและความเป็น Soft power และที่สําคัญนายกฯ ยังให้ความเชื่อมั่นว่า กระทรวงเกษตรฯ จะขับเคลื่อนการเป็นเจ้าภาพการจัดงานพืชสวนโลกที่ จ.อุดรธานี ปี2569 ได้อย่างน่าสนใจและเป็นที่ประทับใจของผู้เข้าชม ผ่านการนําเสนอความหลากหลายทางชีวภาพของพื้นที่สู่สายตาชาวโลก ซึ่งอาจสร้างเงินสะพัดได้มากเป็นหมื่นล้านบาท จากจํานวนผู้เข้าชมงานที่น่าจะมากถึง 3.6 ล้านคน” นางสาวรัชดา กล่าว